Diari Oficial de la Generalitat Valenciana


Sumari del DOGV 4182, del 04-02-2002 (2002/351)

RESOLUCIÓ de 7 de gener de 2002, del director del Centre de Desenvolupament Marítim, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2002.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4182

Data del DOGV
:   04-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/351


Data del document
:   07-01-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

 Descriptors 

:   * examen
    * embarcació d'esbarjo
    * esport

RESOLUCIÓ de 7 de gener de 2002, del director del Centre de Desenvolupament Marítim, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2002. [2002/Q351]
  
La Generalitat Valenciana és competent en matèria d'ensenyances nauticoesportives i subaquaticoesportives, pel Reial Decret 1.952/1996, de 23 d'agost, sobre traspàs de funcions i serveis de l'administració de l'estat a la Comunitat Valenciana, publicat en el Diari Oficial de la Generalitat Valenciana, de 24 de setembre de 1996; i és la Conselleria d'Obres Públiques, Urbanisme i Transports la que assumeix el desenvolupament i aplicació de les citades competències a través del Centre de Desenvolupament Marítim creat per Decret 182/1999, de 5 d'octubre, del Govern Valencià, publicat en el Diari Oficial de la Generalitat Valenciana, de 18 d'octubre de 1999.
  
L'exercici d'aquestes funcions s'ha de realitzar, com s'estableix en el Reial Decret citat, de conformitat amb els criteris establits amb caràcter general per la normativa estatal quant al contingut dels programes, tipus de titulació i dissenys de les proves.
  
Aquests exàmens es realitzaran segons s'estableix en l'Ordre del Ministeri de Foment, de 17 de juny de 1997, reguladora de les condicions per al govern d'embarcacions de recreació i publicada en el Boletín Oficial del Estado, de 3 de juliol del 1997, i en la Resolució de la Direcció General de la Marina Mercant, de 30 de desembre de 1997, publicada en el Boletín Oficial del Estado de 9 de gener de 1998, que desenvolupa l'ordre anterior.
  
Per tot això, i fent ús de les atribucions que concedeix al director del Centre de Desenvolupament Marítim de la Generalitat Valenciana l'article 32 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports resolc:
  
Aprovar la convocatòria d'exàmens teòrics per a l'obtenció dels diferents títols nauticoesportius, amb subjecció a les següents bases:
  
Primera
  
Es convoquen els següents exàmens teòrics per províncies:
  
Província d'Alacant
  
8/9 de març:
  
Patró de iot.
  
Patró d'embarcacions de recreació.
  
Patró per a navegació bàsica.
  
17/18 de maig:
  
Patró de iot.
  
Patró d'embarcacions de recreació.
  
Patró per a navegació bàsica.
  
22/23 de novembre:
  
Capità de iot.
  
Patró de iot.
  
Patró d'embarcacions de recreació,
  
Patró per a navegació bàsica
  
Província de Castelló
  
14/15 de juny:
  
Capità de iot.
  
Patró de iot.
  
Patró d'embarcacions de recreació.
  
Patró per a navegació bàsica.
  
Província de València
  
19/20 d'abril:
  
Patró de iot.
  
Patró d'embarcacions de recreació.
  
Patró per a navegació bàsica.
  
26/27 de juliol:
  
Capità de iot.
  
Patró de iot.
  
Patró d'embarcacions de recreació.
  
Patró per a navegació bàsica.
  
18/19 d'octubre:
  
Patró de iot.
  
Patró d'embarcacions de recreació.
  
Patró per a navegació bàsica.
  
13/14 de desembre:
  
Patró de iot.
  
Patró d'embarcacions de recreació.
  
Patró per a navegació bàsica.
  
Segona. Normes generals
  
2.1 Per a obtenir el títol corresponent, les persones que superen els exàmens teòrics hauran d'aprovar, a més, els exàmens pràctics o bé acreditar la realització de les pràctiques bàsiques de seguretat i de navegació que estableix l'Ordre de 17 de juny de 1997, del Ministeri de Foment, per la qual es regulen les condicions per al govern d'embarcacions de recreació.
  
2.2 Els aspirants que no es presenten en les proves en el dia i hora assenyalats excepte en els casos degudament justificats i lliurement apreciats pel tribunal, seran exclosos de la prova i perdran tots els seus drets a la convocatòria.
  
2.3 Per a l'examen teòric de patró de iot ha d'estar-se en possessió del títol de patró d'embarcacions de recreació.
  
2.4 Per a l'examen teòric de capità de iot ha d'estar-se en possessió del títol de patró de iot.
  
Tercera. Presentació de sol·licituds
  
3.1 Els candidats formalitzaran la seua inscripció segons els documents inclosos en el sobre de sol·licitud d'admissió a examen per a l'obtenció de títols per al govern d'embarcacions de recreació, que estarà disponible per al públic en els llocs que es detallen en la base 3.2.
  
3.2 Les sol·licituds per a prendre part en les convocatòries s'hauran de presentar:
  
a) En el Centre de Desenvolupament Marítim de la Conselleria d'Obres Públiques, Urbanisme i Transports, situat a Alacant, en el carrer dels Reis Catòlics, número 39, 03660 Alacant. Telèfon: 307 16 10 97. Fax: 965 93 67 70.
  
b) En l'edifici Prop de València, situat en el carrer de Gregorio Gea, número 27, 46962 València. Telèfon: 45 750 63 33.
  
c) En l'edifici Prop de Castelló, situat en l'avinguda del Mar, número 16, 12047 Castelló de la Plana. Telèfon: 128 60 34 05.
  
d) En els llocs indicats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quarta. Documentació
  
4.1 Juntament amb les sol·licituds i dins dels terminis establits per a la seua presentació, els candidats han d'adjuntar en tots els casos:
  
a) Dues fotografies recents, amb el nom, els cognoms i el número del document nacional d'identitat per darrere.
  
b) Fotocòpia del document nacional d'identitat recent o, si no és espanyol, del document oficial acreditatiu de la personalitat.
  
e) Certificat mèdic oficial ajustat al quadre d'aptituds psicofísiques expedit d'acord amb la Resolució de 30 de desembre de 1997, de la Direcció General de la Marina Mercant, publicada en el Boletín Oficial del Estado de 9 de gener de 1998. O bé, presentar una fotocòpia compulsada de la llicència de conducció acompanyada de l'informe d'un metge o d'una metgessa o diplomat o diplomada en òptica en què se certifique que la persona interessada compleix el criteri 1.3 de l'annex 1 de la resolució mencionada.
  
No serà necessària la presentació del certificat mèdic, si la persona interessada acredita haver-lo presentat dins del termini dels cinc anys anteriors amb una sol·licitud d'admissió a examen teòric o de sol·licitud d'expedició d'alguna titulació regulada en l'Ordre de 17 de juny de 1997, del Ministeri de Foment. En aquest supòsit sí que s'haurà de presentar certificat original d'examen de la convocatòria anterior.
  
d) Exemplar per a l'administració de l'imprés de pagaments dels títols per al govern d'embarcacions de recreació, amb certificat mecànic o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en l'article 284 de la Llei 12/1997, de 23 de desembre, de Taxes de la Generalitat Valenciana publicada en el Diari Oficial de la Generalitat Valenciana, de 29 de desembre de 1997, segons el següent detall:
  
d.1 Drets d'examen teòric:
  
Capità de iot 66,28 euros
  
Patró de iot 53,03 euros
  
Patró d'embarcacions de recreació 39,77 euros
  
Patró per a navegació bàsica 39,77 euros
  
d.2 Expedició:
  
Capità de iot 79,53 euros
  
Patró de iot 23,20 euros
  
Patró d'embarcacions de recreació 23,20 euros
  
Patró per a navegació bàsica 23,20 euros
  
d.3 Renovacions i revalidacions
  
Capità de iot 23,20 euros
  
Patró de Iot 23,20 euros
  
Patró d'embarcacions de recreació 23,20 euros
  
Patró per a navegació bàsica 23,20 euros
  
d.4 Examen pràctic
  
Capità de iot 112,55 euros
  
Patró de iot 62,53 euros
  
Patró d'embarcacions de recreació 43,77 euros
  
Patró per a navegació bàsica 37,52 euros
  
El pagament a l'entitat bancària no substituirà en cap cas el tràmit de presentació de la sol·licitud davant de l'administració en el termini i en la forma prevista en aquestes bases.
  
e) Autorització paterna o del tutor o de la tutora, o un altre document acreditatiu, per a aspirants d'edat compresa entre els 16 i 18 anys.
  
f) Fotocòpia confrontada del títol o targeta d'identitat marítima de la titulació anterior.
  
4.2 Les persones que opten als títols de patró de iot i de capità i que no estiguen en possessió de la targeta de patró d'embarcacions de recreació i de iot respectivament, hauran de presentar fotocòpia compulsada del resguard de la seua tramitació. Les persones que hagen tramitat els mencionats títols en una altra comunitat autònoma hauran de demostrar documentalment la seua possessió amb la presentació d'una fotocòpia compulsada de les acreditacions corresponents.
  
4.3 Les persones que tinguen titulacions que puguen donar lloc a revalidació d'assignatures, hauran de presentar fotocòpies compulsades.
  
Cinquena. Termini de presentació de les sol·licituds
  
5.1 El termini de presentació de sol·licituds s'iniciarà per a cada convocatòria un mes natural abans de la data d'examen i finalitzarà per a cada convocatòria 15 dies naturals abans de la data indicada d'examen.
  
5.2 No hi ha termini establit per a les sol·licituds d'expedició, renovació i revalidació de títols i es poden realitzar aquestes qualsevol dia hàbil.
  
5.3 No s'admetrà cap sol·licitud presentada fora del termini establit.
  
Sisena. Horari d'exàmens i lloc
  
6.1 Els exàmens es realitzaran durant el divendres de vesprada i dissabte matí i/o vesprada de les dates indicades en la base primera. Els horaris estaran en funció dels aspirants matriculats i la disponibilitat d'aules adequades. Els exàmens de capità de iot es realitzaran en jornades de divendres i dissabte, els de patró es faran divendres i/o dissabte i la resta de titulacions serà en horaris de divendres o dissabte.
  
6.2 Els horaris i lloc d'examen seran anunciats pel president del tribunal en el tauler d'anuncis dels llocs indicats en la base 3.2 amb almenys una setmana d'antelació a la data de realització de l'examen una vegada finalitzat el termini de presentació de sol·licituds.
  
Setena. Desenvolupament de les proves
  
7.1 El desenvolupament de les proves es regiran pel que estableix l'Ordre de 17 de juny de 1997, del Ministeri de Foment, publicada en el Boletín Oficial del Estado, de 3 de juliol de 1997, s'adaptarà al programa establit en la citada ordre i en la Resolució de la Marina Mercant, de 30 de desembre de 1997, publicada en el Boletín Oficial del Estado, de 9 de gener de 1998.
  
7.2 Els aspirants, hauran de presentar-se en el lloc de la celebració d'examen, amb el següent:
  
a) Document nacional d'identitat original i vigent, passaport o targeta de residència a fi de poder entrar en les aules i realitzar l'examen. Així mateix, en qualsevol moment el tribunal pot requerir als aspirants l'acreditació de la seua personalitat mitjançant la presentació de qualsevol document oficial identificador.
  
L'autoritat convocant, per si mateixa o a proposta del president del tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en què hagen pogut incórrer els aspirants, els quals podran ser exclosos de la convocatòria en qualsevol moment si no compleixen els requisits.
  
b) Útils d'escriptura (llapis, bolígraf, goma d'esborrar, etcètera), transportador nàutic, regle, escaire o cartabó i compàs, etcètera Així mateix, s'autoritzarà l'ús de calculadores senzilles, però no es permetrà l'ús de calculadores científiques i/o programables, agendes electròniques, ni ordinadors personals.
  
Vuitena. Tribunal
  
8.1 Els membres del tribunal que han de jutjar les proves seran nomenats pel director del Centre de Desenvolupament Marítim per a cada un dels exàmens convocats.
  
8.2 Els membres dels tribunals i el personal auxiliar d'examen tindran dret a l'abonament d'indemnitzacions per assistències, d'acord amb el que preveu el Decret 24/1997, d'11 de febrer, del Govern Valencià, i en l'Ordre de 23 de juliol de 1998, de la Conselleria d'Economia, Hisenda i Administració Pública, per la qual es desenvolupa el dret anterior.
  
Novena. Resultats i revisió d'exàmens
  
9.1 Finalitzats els exàmens i una vegada realitzada la correcció pel corresponent tribunal, els resultats es publicaran en els taulers d'anuncis dels llocs indicats en la base 3.2.
  
9.2 Els candidats disposaran de 30 dies naturals comptats a partir del dia en què es facen públics els resultats de la convocatòria de què es tracte, per a presentar la sol·licitud de revisió d'examen.
  
9.3 La sol·licitud de revisió d'exàmens teòrics ha de ser sol·licitada per la persona que ha realitzat l'examen dirigida al president del tribunal i enviada on estableix la base 3.2 apartat a. En aquesta sol·licitud es farà constar el nom i cognoms de la persona que ha realitzat l'examen, el seu número de document nacional d'identitat, l'adreça i número de telèfon/fax, examen i/o assignatura de què es tracte i data de convocatòria.
  
9.4 Contra els resultats de la revisió d'exàmens, es podrà interposar recurs d'alçada, segons el que estableix l'article 114 i següents de la Llei de Règim Jurídic de les Administracions Públiques i del Procediment Administratiu Comú.
  
9.5 Resoltes les revisions d'exàmens, el tribunal elaborarà les actes.